Document ID: 31995R2946

KOMMISSIONENS FORORDNING (EF) Nr. 2946/95 af 18. december 1995 om ændring af forordning (EF) nr. 2814/90 om gennemførelsesbestemmelser for så vidt angår definitionen af lam, der opfedes til tunge slagtekroppe, og af forordning (EØF) nr. 2700/93 om gennemførelsesbestemmelser for præmien til fåre- og gedekødsproducenter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (1), senest ændret ved forordning (EF) nr. 1265/95 (2), særlig artikel 5, stk. 9, og artikel 28,
under henvisning til Rådets forordning (EØF) nr. 3901/89 af 12. december 1989 om fastlæggelse af definitionen af lam, der opfedes til tunge slagtekroppe (3), senest ændret ved forordning (EF) nr. 1266/95 (4), særlig artikel 1, stk. 2, og
ud fra følgende betragtninger:
Ved Kommissionens forordning (EØF) nr. 2814/90 (5), senest ændret ved forordning (EF) nr. 2583/95 (6), blev der fastsat gennemførelsesbestemmelser for så vidt angår definitionen af lam, der opfedes til tunge slagtekroppe;
for at harmonisere datoerne for præmieansøgninger fra producenter, som er omfattet af den undtagelse, der i artikel 1, stk. 1, andet afsnit, i forordning (EØF) nr. 3901/89 er fastsat for lam af særlig race i bestemte geografiske områder, er det nødvendigt at præcisere betingelserne for, at producenterne kan opfede deres lam før begyndelsen af produktionsåret;
i Kommissionens forordning (EØF) nr. 2700/93 (7), senest ændret ved forordning (EF) nr. 279/94 (8), især artikel 2, blev der fastsat gennemførelsesbestemmelser for præmien til fåre- og gedekødsproducenter; for at forbedre forvaltningen af bestemmelserne om ydelse af præmie for moderfår, hvis lam opfedes til tunge slagtekroppe, er det nødvendigt, at Kommissionen hvert år modtager oplysninger om bestandens størrelse og den regionale fordeling af antallet af moderfår, der har ret til præmien i medlemsstaterne; med henblik herpå bør bilaget til forordning (EØF) nr. 2700/93 ændres;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -
UDSTEDT FØLGENDE FORORDNING:
Artikel 1
Artikel 2, stk. 1, tredje afsnit, i forordning (EØF) nr. 2814/90 affattes således:
»Medlemsstaterne kan dog beslutte, at præmieansøgninger skal indgives i løbet af en given periode mellem den 1. november forud for produktionsårets begyndelse og den efterfølgende 31. marts. Producenten skal i så fald senest den dag, hvor læmningen begynder, forelægge de kompetence myndigheder en særlig erklæring med de oplysninger, der er anført i stk. 1, første, andet og tredje led. Der henvises til erklæringen i præmieansøgningen for det produktionsår, for hvilket erklæringen indgives.«
Artikel 2
I forordning (EØF) nr. 2700/93:
a) affattes bilaget som angivet i bilag I og II til nærværende forordning.
b) affattes artikel 2 således:
»Artikel 2
Meddelelser
Medlemsstaterne sender Kommissionen:
- senest den 31. juli hvert år oplysninger om de præmieansøgninger, der er indgivet i den artikel 1, stk. 2, fastsatte periode. De anvender hertil de blanketter, der er vist i bilag I
- senest den 31. juli i året efter ovennævnte periode oplysninger om antallet af moderfår, der var berettiget til præmien for lam, der blev opfedet til tunge slagtekroppe i den i artikel 1, stk. 2, omhandlede periode. De anvender hertil de blanketter, der er vist i bilag II.
De i ovennævnte led nævnte oplysninger stilles til rådighed for de nationale institutioner, der udarbejder de officielle statistikker for fåre- og gedekødssektoren, hvis institutionerne anmoder herom.«
Artikel 3
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes for præmieansøgninger, der indgives for produktionsåret 1996 ff.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. december 1995.

Labels: 17
6